ai4bharat/Pralekha huggingface dataset:
প্রধানমন্ত্রীরদপ্তর
দোন্যি পোলো বিমানবন্দরের পাশাপাশি প্রধানমন্ত্রীর দূরদৃষ্টি অরুণাচল প্রদেশের পর্যটনকে উজ্জীবিত করেছে
নয়াদিল্লি, ৩০ নভেম্বর, ২০২২
ইটানগরে দোন্যি পোলো বিমানবন্দরের পাশাপাশি, প্রধানমন্ত্রী শ্রী নরেন্দ্র মোদীর দূরদৃষ্টি অরুণাচল প্রদেশের পর্যটন ক্ষেত্রকে উজ্জীবিত করেছে। অরুণাচল প্রদেশের মুখ্যমন্ত্রী শ্রী পেমা খান্ডু নানা ছবি সম্বলিত যে ভিডিও-টি শেয়ার করেছেন, তার প্রশংসা করেন প্রধানমন্ত্রী।
অরুণাচল প্রদেশের মুখ্যমন্ত্রী শ্রী পেমা খান্ডুর একটি ট্যুইট উদ্ধৃত করে প্রধানমন্ত্রী তাঁর ট্যুইটে বলেন, “দেখতে দারুণ লাগছে। নতুন বিমানবন্দরের পাশাপাশি, নতুন উড়ানও যুক্ত হয়েছে। আরও বেশি সংখ্যায় মানুষ অরুণাচল প্রদেশ ভ্রমণ করতে পারবেন এবং সেখানকার উষ্ণ আতিথেয়তা উপভোগ করবেন”।
PG/PM/SB
(
প্রধানমন্ত্রীরদপ্তর
প্রধানমন্ত্রী ব্যাংককে পূর্ব এশিয়া এবং আঞ্চলিক সুসংবদ্ধ অর্থনৈতিক অংশীদারিত্ব শিখর বৈঠকে অংশ নেবেন
নয়াদিল্লি, ০৪ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ ব্যাংককে পূর্ব এশিয়া এবং আঞ্চলিক সুসংবদ্ধ অর্থনৈতিক অংশীদারিত্বমূলক শিখর বৈঠকে অংশ নেবেন। এর পাশাপাশি, দিল্লি ফেরার পূর্বে তিনি ব্যাংককে জাপানের প্রধানমন্ত্রী শিনজো আবে, ভিয়েতনামের প্রধানমন্ত্রী গুয়েন জুয়ান এবং অস্ট্রেলিয়ার প্রধানমন্ত্রী স্কট মরিসনের সঙ্গে বৈঠক করবেন।
আঞ্চলিক সুসংবদ্ধ অর্থনৈতিক অংশীদারিত্ব শিখর বৈঠকে প্রধানমন্ত্রী ভারতের সম্পর্কের কথা উল্লেখ করবেন। ১০টি আসিয়ান সদস্য দেশ সহ আসিয়ানের অবাধ বাণিজ্য চুক্তির অংশীদার বিভিন্ন দেশ যেমন – অস্ট্রেলিয়া, চীন, ভারত, জাপান, কোরিয়া এবং নিউজিল্যান্ডকে নিয়ে এই আঞ্চলিক সুসংবদ্ধ অর্থনৈতিক অংশীদারিত্ব গড়ে উঠেছে।
শিখর বৈঠকে আঞ্চলিক সুসংবদ্ধ অর্থনৈতিক অংশীদারিত্বের বাণিজ্য চুক্তিতে সামিল হওয়ার ক্ষেত্রে ভারতের উদাসীনতার ব্যাপারে যে ধারনা রয়েছে, প্রধানমন্ত্রী জোরালোভাবে সেই বক্তব্য খন্ডন করবেন। সংবাদ মাধ্যম ব্যাংকক পোস্ট-কে দেওয়া এক সাক্ষাৎকারে প্রধানমন্ত্রী বলেছেন, এই শিখর বৈঠকের আলাপ-আলোচনা থেকে যাতে এক সুসংহত ও সামঞ্জস্যপূর্ণ ফলাফল পাওয়া যায়, তার জন্য ভারত অঙ্গীকারবদ্ধ। বৈঠকের এ ধরনের ফলাফল থেকে অন্যান্য দেশের মতো ভারত-ও উপকৃত হবে।
তিনি জানান, বাণিজ্যিক ঘাটতির ব্যাপারে ভারতের যে উদ্বেগ রয়েছে, তা দূর করাও সমান গুরুত্বপূর্ণ।
প্রধানমন্ত্রী বলেন, আঞ্চলিক সুসংবদ্ধ অর্থনৈতিক অংশীদারিত্বের আলাপ-আলোচনা থেকে পারস্পরিক স্বার্থ সংশ্লিষ্ট বিষয়গুলিতে সবপক্ষই লাভবান হবে। ভারতেরও এ ব্যাপারে একই প্রত্যাশা রয়েছে।
উল্লেখ করা যেতে পারে, ২০১২ সালে কাম্বোডিয়াতে আঞ্চলিক সুসংবদ্ধ অর্থনৈতিক অংশীদারিত্বের সূচনা হয়। এ ধরনের অংশীদারিত্বে পণ্য ও পরিষেবা, বিনিয়োগ, বাজারজাত করার সুবিধা, অর্থনৈতিক সহযোগিতা, কৃত্রিম মেধা-সম্পত্তি এবং ই-বাণিজ্যের মতো বিষয়গুলিকে অন্তর্ভুক্ত করা হয়েছিল।
CG/BD/SB
(Visitor Counter : 46
কর্মী, জন-অভিযোগএবংপেনশনমন্ত্রক
জাতীয় নিয়োগ সংস্থা গঠন
নতুন দিল্লী ১৬ই সেপ্টেম্বর, ২০২০
সরকারি চাকরি করতে আগ্রহী সকল চাকুরিপ্রার্থীদের প্রতিকূলতা দূর করতে ও সব প্রার্থীদের একই মাধ্যমের তলায় আনা এবং নিয়োগের ক্ষেত্রে সমদর্শিতা ও ব্যাপকতার লক্ষ্যে একটি নতুন মাপকাঠি নির্দিষ্ট করতে কেন্দ্রীয় সরকার ২৮.০৮.২০২০ র নির্দেশিকা অনুযায়ী জাতীয় নিয়োগ সংস্থা গঠন করেছে। এন আর এ হবে স্বাধীন স্বায়িত্বশাসিত সংস্থা। কেন্দ্রীয় সরকারি চাকুরির কিছু পদের জন্য চাকুরি প্রার্থীদের বাছাই করা বা তালিকাভুক্ত করার জন্য এই সংস্থা কমন এলিজিবিলিটি টেস্ট পরিচালনা করবে। এই বাছাই করা এবং তালিকাভুক্ত প্রার্থীদের নিয়োগ করবে ষ্টাফ সিলেকশন কমিশন ,রেলওয়ে রিক্রুটমেন্ট বোর্ড  এবং ইন্সটিটিউট অফ ব্যাঙ্কিং পার্সোনেল সিলেকশন ।
কেন্দ্রীয় সরকারের যে সব নিয়োগ সংস্থা বর্তমানে রয়েছে,যেমন এস এস সি,আর আর বি এবং আই বি পি এস তাদের প্রয়োজনমতো পরীক্ষা পরিচালনা করতে পারবে।
এন আর এ শুধুমাত্র প্রাথমিক ভাবে প্রার্থীদের সি ই টির মাধ্যমে বাছাই এর কাজ করবে। এন আর ই পরিচালিত সেটের অর্জিত নাম্বারের ভিত্তিতে প্রার্থীরা নিয়োগ সংক্রান্ত, এস এস সি, আর আর বি এবং আই বি পি এসের পরিচালিত বিষয় ভিত্তিক পরীক্ষায় অংশ নিতে পারবে।
উত্তর পূর্বাঞ্চল উন্নয়ন সংক্রান্ত মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রী দপ্তরের প্রতিমন্ত্রী, কর্মী, জন-অভিযোগ এবং পেনশন মন্ত্রকের প্রতিমন্ত্রী, পরমাণু শক্তি এবং মহাকাশ দপ্তরের প্রতিমন্ত্রী ড:জিতেন্দ্র সিংহ আজ লোকসভায় এক লিখিত প্রশ্নের উত্তরে এ কথা জানিয়েছেন।
(CG/PPM
তথ্যওসম্প্রচারমন্ত্রক
প্রথম আন্তর্জাতিক যোগ দিবস মিডিয়া সম্মানের জন্য আবেদন জমা দেওয়া যাবে ৫ জুলাই পর্যন্ত
নয়াদিল্লী, ২৬ জুন ২০১৯
মুদ্রণ এবং বেতার ও টেলিভিশন অর্থাৎ বৈদ্যুতিন মাধ্যমে আন্তর্জাতিক যোগ দিবস ২০১৯ এর খবর প্রচুর জায়গা করে নিয়েছে। এই প্রেক্ষিতে প্রথম আন্তর্জাতিক যোগ দিবস মিডিয়া সম্মানের জন্য ইচ্ছুক প্রতিযোগীদের আবেদনপত্র জমা দেবার সময়সীমা বাড়ানোর সিদ্ধান্ত নেওয়া হয়েছে । ৫ জুলাই এর মধ্যে aydms.mib[at]gmail[dot]com এই ইমেল ঠিকানায় প্রতিযোগিতায় ইচ্ছুক অংশগ্রহণকারীরা তাঁদের আবেদন পাঠাতে পারবেন। তথ্য ও সম্প্রচার মন্ত্রকের ওয়েব সাইটে প্রতিযোগিতার নিয়মাবলী বিস্তারিত ভাবে দেওয়া রয়েছে।
(CG/CB
তথ্যওসম্প্রচারমন্ত্রক
পিআইবি আয়োজিত এক ওয়েবিনারে সকলকে শান্ত থেকে আতঙ্কিত না হওয়ার পরামর্শ দিয়েছেন বক্তারা
কলকাতা, ৩১ জুলাই, ২০২০
প্রেস ইনফরমেশন ব্যুরো, কলকাতার পক্ষ থেকে আজ ‘কোভিড পরিস্থিতিতে মানসিক স্বাস্থ্য’ শীর্ষক এক ওয়েবিনারের আয়োজন করা হয়। ওয়েবিনারে বিভিন্ন বক্তা করোনা পরিস্থিতিতে আতঙ্কিত না হয়ে সফলভাবে এর মোকাবিলার পরামর্শ দেন।
ওয়েবিনারের উদ্বোধন করে পিআইবি কলকাতার মহানির্দেশক শ্রী রবীন্দ্রনাথ মিশ্র বলেন, বর্তমান এই পরিস্থিতিতে মানসিক স্বাস্থ্য রক্ষা একটি প্রকৃত চ্যালেঞ্জ। তিনি করোনার জন্য সকলকে বিষন্নতা দূরে সরিয়ে রাখার পরামর্শ দেন এবং স্বাস্থ্য মন্ত্রকের নীতি-নির্দেশিকা মেনেই এই সংক্রমণের প্রতিরোধ করা যাবে বলে মত প্রকাশ করেছেন। শ্রী মিশ্র জানিয়েছেন, দেশে সংক্রমণের হার ক্রমশ কমছে অথচ অহেতুক উদ্বেগ এবং অন্যান্য মানসিক কারণের ফলে নতুন সঙ্কট সৃষ্টি হচ্ছে। তিনি সকলকে স্বাস্থ্য বিশেষজ্ঞদের প্রতিষেধকমূলক নিয়ম মেনে চলার আহ্বান জানিয়েছেন।
মৌলানা আবুল কালাম আজাদ ইউনিভার্সিটি অফ টেকনলজির উপাচার্য অধ্যাপক সৈকত মৈত্র বলেছেন, এই সমস্যা সর্বজনীন এবং এটিকে মোকাবিলা করার জন্য আমাদের প্রচলিত কৌশল অবলম্বন করতে হবে। এই প্রসঙ্গে তিনি জানিয়েছেন, বর্তমানে নতুন নতুন সুযোগ তৈরি হচ্ছে যার সুবিধা আমাদের সকলের নেওয়া উচিৎ। তিনি প্রত্যেককে নিজেদের হবিগুলিকে আবারও চর্চা করার পরামর্শ দেন। অধ্যাপক মৈত্র ছাত্রছাত্রীদের বিষন্নতার শিকার না হবার পরামর্শ দিয়েছেন তিনি তাঁদের নিজ লক্ষ্যে পৌঁছনোর জন্য অত্যধুনিক প্রযুক্তি ব্যবহারের পরামর্শ দিয়েছেন। বর্তমান পরিস্থিতিতে কেন্দ্রের ‘স্বয়ম’সহ নতুন নতুন ডিজিটাল প্ল্যাটফর্মের কথা উল্লেখ করে ডক্টর মৈত্র জানিয়েছেন, এগুলির মধ্য দিয়ে শিক্ষা, চিকিৎসা এবং কোনো পণ্যসামগ্রী বাজারজাত করার পুরো সুযোগ নেওয়া সম্ভব। বর্তমান সময়ে সকলকে সৎ চিন্তার পরামর্শও তিনি দিয়েছেন।
কলকাতার অল ইন্ডিয়া ইনস্টিটিউট অফ হাইজিন অ্যান্ড পাবলিক হেলথ-এর জনস্বাস্থ্য বিষয়ক ডিরেক্টর-প্রফেসর  মধুমিতা দোবে বলেছেন, বর্তমান যুগ হল ‘ইনফোডেমিক’। আমরা সঠিক তথ্য বিভিন্ন জায়গা থেকে জানতে পারছি। এর ফলে, বিভিন্ন সংবাদমাধ্যমে যে গুজব ছড়াচ্ছে সেগুলিকে তিনি প্রতিহত করার পরামর্শ দিয়েছেন। এই প্রসঙ্গে তিনি জানান, ১ শতাংশেরও কম সংক্রমিত মারা যাচ্ছেন এবং বাকিরা সকলেই সুস্থ হয়ে উঠছেন। তবে, সামাজিক জীবনযাত্রায় ব্যাঘাত ঘটায় আমাদের মানসিক স্বাস্থ্যের ওপর একটি নেতিবাচক প্রভাব পড়ছে বলেও তিনি স্বীকার করেন। এর জন্য সংক্রমণের থেকেও মানসিক চাপকে বেশী নিয়ন্ত্রণ করা উচিৎ বলে তিনি অভিমত ব্যক্ত করেছেন। এই প্রসঙ্গে তিনি সকলকে যথাযথভাবে মাস্ক পরে কোভিড-১৯-এর মোকাবিলা করার ওপর গুরুত্ব দিয়েছেন। বর্তমান পরিস্থিতিতে স্বাস্থ্যকর খাবার, ব্যায়াম, মানসিক শান্তি, ধ্যান এবং যথাযথ ঘুমের প্রয়োজন বলেও তিনি উল্লেখ করেছেন। ডঃ দোবে সাবান এবং স্যানিটাইজার ব্যবহারের ওপরও গুরুত্ব দেন।
যোগ-শিক্ষক ডঃ অজন্তা গুহ বলেছেন যোগ আমাদের দেহ ও মনের মধ্যে যোগসূত্র তৈরি করে বর্তমান সময়ে যা অত্যন্ত প্রয়োজন। তিনি এই প্রসঙ্গে করোনা মোকাবিলায় নিঃশ্বাস-প্রশ্বাসের মাধ্যমে ব্যায়ামের ওপর গুরুত্ব দিয়েছেন। প্রতিদিন আধ-ঘন্টা করে যোগাভ্যাস করলে রোগ প্রতিরোধ ক্ষমতা বাড়ে, এর ফলে এই ভাইরাসের বিরুদ্ধে লড়াই করা যায়।
এই ওয়েবিনারে পিআইবি ও আরওবি কলকাতার অতিরিক্ত মহানির্দেশক শ্রীমতী জেন নামচু এবং বিশিষ্ট পুষ্টিবিদ শ্রীমতী মিতালি পালধিও উপস্থিত ছিলেন। অনুষ্ঠানটি সঞ্চালনা করেন পিআইবি-র ডেপুটি ডিরেক্টর শ্রীমতী চিত্রা গুপ্ত।
(CG/CB/DM
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২৪শে অক্টোবর, ২০২১
দেশজুড়ে টিকাকরণ অভিযানে এ পর্যন্ত ১০2 কোটি ১০ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৫,৯০৬ জন ।
বর্তমানে কোভিড মুক্ত হওয়ার হার ৯৮.১৭%। ২০২০-র মার্চের পর যা সর্বোচ্চ ।
গত চব্বিশ ঘন্টায় আরোগ্য লাভ করেছেন ১৬হাজার ৪শো ৭৯জন।
সারা দেশে এ পর্যন্ত মোট সুস্থ হয়েছেন ৩ কোটি ৩৫ লক্ষ ৪৮হাজার ৬০৫ জন।
মোট সংক্রমিতের ১%র কম, মাত্র ০.৫১ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৭২ হাজার ৫শো ৯৪ জন।
সাপ্তাহিক সংক্রমিতের হার ৩০ দিন ধরে ২ শতাংশের নিচে রয়েছে, বর্তমানে ১.২৩%।
দৈনিক সংক্রমিতের হার গত ২০ দিন ধরে ২ শতাংশের কম, আজ এই হার ১.১৯%।
মোট নমুনা পরীক্ষা হয়েছে ৫৯কোটি ৯৭লক্ষ।
CG/CB/NS
(Visitor Counter : 127
শিল্পওবাণিজ্যমন্ত্রক
“সরকারি ই-মার্কেটপ্লেস  ব্যবস্থায় গোপন আঁতাত এবং একচেটিয়া বাজার দখলদারির বিরুদ্ধে সতর্ক থাকার পরামর্শ” - শ্রী পীযূষ গোয়েল
নয়াদিল্লি, ৩ নভেম্বর, ২০২১
কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল সরকারি ই-মার্কেটপ্লেস  ব্যবস্থায় অশুভ আঁতাত এবং একচেটিয়ে বাজার দখলদারির বিরুদ্ধে সতর্ক থাকার পরামর্শ দিয়েছেন। এই প্রেক্ষিতে তিনি আধিকারিকদের সরকারি ই-মার্কেটপ্লেস ব্যবস্থাকে আরও বেশি সুলভ করে তোলার পাশাপাশি বাণিজ্যিক লেনদেন বাড়ানোর ওপর গুরুত্ব দিতে বলেন।
সরকারি ই-মার্কেটপ্লেস ব্যবস্থায় আরও স্বচ্ছতা নিয়ে আসার ওপর জোর দিয়ে শ্রী গোয়েল ই-মার্কেটপ্লেস ব্যবস্থাকে কারিগরি ও আর্থিক দিক থেকে আরও বেশি সুসংহত করে তুলতে নিয়মিতভাবে অডিট বা হিসাবনিকাশ করার পরামর্শ দেন। তিনি বৈদ্যুতিন এই বাজার ব্যবস্থাকে আরও বেশি ব্যবহার ও বাণিজ্য-বান্ধব করে তোলার জন্য আধিকারিকদের নির্দেশ দেন যাতে সহজেই আরও বেশি ব্যবসা-বাণিজ্যের প্রসার ঘটানো যায়। ই-মার্কেটপ্লেস পোর্টালে আরও বেশি ব্যবসায়ীদের আকৃষ্ট করতে শুল্ক কমানোর বা ঊর্ধ্বসীমা স্থির করে দেওয়ার জন্য আধিকারিকদের পরামর্শ দেন। মন্ত্রী সরকারি ই-মার্কেটপ্লেস পোর্টালের সঙ্গে যুক্ত সংশ্লিষ্ট সকলকে বৈদ্যুতিন এই বাজার ব্যবস্থায় আরও বেশি কৃত্রিম বুদ্ধিমত্তার প্রয়োগ এবং পোর্টালটিকে আরও সরল ব্যবহারোপযোগী করে তোলার লক্ষ্যে লেনদেন ও বাণিজ্যের পরিমাণ বাড়ানোর ওপর গুরুত্ব দিতে বলেন। এই প্রেক্ষিতে তিনি বলেন, কৃত্রিম বুদ্ধিমত্তার প্রয়োগ বাড়লে একদিকে যেমন ক্রেতারা লাভবান হবেন, অন্যদিকে তেমনই লেনদেনেও স্বচ্ছতা বজায় থাকবে। প্রকৃতপক্ষে কৃত্রিম বুদ্ধিমত্তা ই-মার্কেটপ্লেস পোর্টালে নজরদারির ভূমিকা পালন করবে। পক্ষান্তরে অসাধু ব্যবসায়িক পন্থা এবং গোপন আঁতাতের মতো ঘটনা হ্রাস পাবে। সেইসঙ্গে, একচেটিয়া বাজার দখল ব্যবস্থাও নিয়ন্ত্রণ করা সম্ভব হবে। শ্রী গোয়েল অসাধু ব্যবসায়িক পন্থা ও একচেটিয়া বাজার দখলের মতো বিষয়গুলিতে আধিকারিকদের কড়া নজর রাখার পরামর্শ দিয়ে বলেন, সকলের স্বার্থে স্বচ্ছতা যেমন বজায় রাখতে হবে তেমনই এই পোর্টালের কাজকর্ম নিয়ে যাতে কোনও দ্বিধা-দ্বন্দ্ব দেখা না দেয় তাও সুনিশ্চিত করতে হবে।
শ্রী গোয়েল ১০০ শতাংশ সরকারি মালিকানাধীন সরকারি ই-মার্কেটপ্লেস ব্যবস্থায় বকেয়া হিসাবনিকাশ দ্রুত শেষ করার কথা বলেন। সরকারি এই ই-মার্কেটপ্লেস ব্যবস্থার মাধ্যমে কেন্দ্র ও রাজ্য সরকার সহ বিভিন্ন প্রতিষ্ঠান পণ্য ও পরিষেবা সংগ্রহ করে থাকে।
উল্লেখ করা যেতে পারে, সরকারি ই-মার্কেটপ্লেস ব্যবস্থা ২০১৬-র ৯ আগস্ট শুরু হওয়ার সময় থেকে এখনও পর্যন্ত লেনদেনের পরিমাণ ৯০ গুণের বেশি হয়েছে। পরিসংখ্যান অনুযায়ী, ২০১৬-১৭ অর্থবর্ষে লেনদেনের পরিমাণ ৪২২ কোটি টাকা থেকে বেড়ে গত অর্থবর্ষে তা দাঁড়িয়েছে ৩৮,৬২০ কোটি টাকায়। এর মধ্যে ক্ষুদ্র ও মাঝারি সংস্থাগুলির উৎপাদিত পণ্যসামগ্রীর লেনদেনের পরিমাণ ৫৬.৭ শতাংশ। এই পোর্টালে ৫৫,৪০০টির বেশি ক্রেতা এবং ৩০ লক্ষ ৬৬ হাজারের বেশি বিক্রেতা সংস্থা যুক্ত রয়েছে। এমনকি, এই পোর্টালের মাধ্যমে ১৬,৪০০-র বেশি বিভিন্ন ধরনের পণ্যসামগ্রী এবং ২০৬টি ভিন্ন ভিন্ন ক্ষেত্রের পরিষেবা পৌঁছে দেওয়া হয়। সম্প্রতি জেম পোর্টাল সংগ্রহ ব্যবস্থায় উৎকর্ষতার নিদর্শনস্বরূপ ডিজিটাল প্রযুক্তি ক্ষেত্রে সিআইপিএস পুরস্কার পেয়েছে। উল্লেখ করা যেতে পারে, আন্তর্জাতিক এই পুরস্কার ই-বাণিজ্য ব্যবস্থার সঙ্গে যুক্ত সেই সমস্ত ক্ষেত্রগুলিকে স্বীকৃতি দেওয়ার জন্য দেওয়া হয় যারা প্রযুক্তির প্রয়োগ ঘটিয়ে পণ্য ও পরিষেবার লেনদেনে উৎকর্ষতার নিদর্শন রেখেছে। লন্ডনের চার্টার্ড ইনস্টিটিউট প্রোকিওরমেন্ট অ্যান্ড সাপ্লাই প্রতিষ্ঠানের পক্ষ থেকে এই পুরস্কার দেওয়া হয়ে থাকে।
CG/BD/DM/
(Visitor Counter : 96
কেন্দ্রীয়লোকসেবাআয়োগ
২০১৯ – এর এনডিএ এবং ন্যাভাল অ্যাকাডেমী এক্সামিনেশন  – এর চূড়ান্ত ফল প্রকাশ
নয়াদিল্লি, ১৪ সেপ্টেম্বর, ২০২০
২০১৯ – এর ন্যাশনাল ডিফেন্স অ্যাকাডেমি   – এর চূড়ান্ত ফল ঘোষিত হয়েছে। ইউনিয়ন পাবলিক সার্ভিস কমিশন  গত বছরের ৭ই নভেম্বর এই দুটি পরীক্ষা গ্রহণ করে। লিখিত পরীক্ষার ফলাফল এবং ইন্টারভিউ – এর ভিত্তিতে ৬৬২ জন প্রার্থীর মেধা তালিকা প্রকাশ করা হয়েছে। উত্তীর্ণ এই প্রার্থীদের সেনাবাহিনী, নৌ-বাহিনী এবং বিমান বাহিনীতে অন্তর্ভুক্ত করার জন্য ১৪৪তম ন্যাভাল অ্যাকাডমী কোর্স এবং ১০৬তম ইন্ডিয়ান ন্যাভাল অ্যাকাডেমী কোর্সে প্রশিক্ষণ দেওয়া হবে। উপরোক্ত কোর্সগুলির পঠন-পাঠন ও প্রশিক্ষণ শুরুর দিনক্ষণ সম্পর্কিত বিবরণ প্রতিরক্ষা মন্ত্রকের ওয়েবসাইট থেকে এবং সেনাবাহিনীর ওয়েবসাইট থেকেও জানা যেতে পারে।
উত্তীর্ণ পরীক্ষার্থীদের মেধা তালিকা প্রকাশের ক্ষেত্রে মেডিকেল পরীক্ষার ফলাফল বিবেচনায় রাখা হয়। তবে, সকল পরীক্ষার্থীর প্রার্থী পদ প্রাথমিক। কারণ, তাঁদের প্রত্যেককে নিয়ম অনুযায়ী শংসাপত্র ও শিক্ষাগত যোগ্যতার নথিপত্র সংশ্লিষ্ট কর্তৃপক্ষের কাছে জমা করতে হবে।
যদি কোনও ক্ষেত্রে উত্তীর্ণ প্রার্থীর ঠিকানায় পরিবর্তন হয়, সেক্ষেত্রে তাঁকে অবিলম্বে সেনা সদর দপ্তরের সঙ্গে যোগাযোগ করতে বলা হচ্ছে। ইউপিএসসি-র ওয়েবসাইটে  দেওয়া হয়েছে। অবশ্য, পরীক্ষা প্রার্থীদের প্রাপ্ত নম্বর চূড়ান্ত ফলপ্রকাশের ১৫ দিন পর ওয়েবসাইটে দেওয়া হবে।
প্রার্থীরা যে কোনও তথ্যের জন্য পাবলিক সার্ভিস কমিশনের প্রবেশ-দ্বার ফি সংলগ্ন সহায়তা কাউন্টারে যোগাযোগ করতে পারেন। টেলিফোন মারফৎ যে কোনও কাজের দিন বেলা ১০টা থেকে বিকেল ৫টা পর্যন্ত প্রার্থীরা যোগাযোগ করতে পারবেন। টেলিফোন নম্বর ২টি হ’ল - 011-23385271/011-23381125/011-23098543।
(CG/BD/SB
ক্ষুদ্র, অতিক্ষুদ্রওমাঝারিশিল্পমন্ত্রক
স্থানীয় পর্যায়ে কর্মসংস্থানের সুযোগ বাড়াতে পশ্চিমবঙ্গে ২২৫০ জন হস্তশিল্পীকে কেভিআইসি-র চরকা, তাঁত, কাপড় বোনার যন্ত্র বিতরণ
নতুন দিল্লি, ২৯শে জানুয়ারী, ২০২১
খাদি ও গ্রামোদ্যোগ কমিশন – কেভিআইসি, পশ্চিমবঙ্গের মালদা জেলায় কর্মসংস্থানের জন্য ২২৫০ জন হস্তশিল্পীর পরিবারের প্রতি সাহায্যের হাত বাড়িয়ে দিয়েছে। কেভিআইসি –র চেয়ারম্যান শ্রী বিনয় কুমার সাকসেনা, ১১৫৫টি নতুন মডেলের চরকা ৪৩৫টি সিল্ক চরকা, ২৩৫টি তৈরি পোষাকের মেশিন, ২৩০টি আধুনিক তাঁত যন্ত্র এবং ১৩৫টি রিলিংবেসিন দিয়েছেন। এই সব সুবিধাভোগীদের ৯০ শতাংশই মহিলা। এরা সুতো তৈরি করে কাপড় বোনেন।
পশ্চিমবঙ্গে সম্প্রতি এই ধরণের উদ্যোগ নেওয়া হয়েছে, যার মূল উদ্দেশ্য হল, মালদা জেলায় রেশম ও তুলো শিল্পের বিকাশ ঘটানো। মালদায় ২২টি খাদি প্রতিষ্ঠানকে শক্তিশালী করার জন্য কেভিআইসি, ১৪ কোটি টাকা বিতরণ করেছে। শ্রী সাকসেনা জানিয়েছেন, প্রত্যেক ঘরে চরকা পৌঁছে দেওয়ার যে স্বপ্ন প্রধানমন্ত্রী শ্রী নরেন্দ্র মোদী দেখেন, তা বাস্তবায়িত করতেই পশ্চিবঙ্গে খাদি শিল্পকে শক্তিশালী করার উদ্যোগ নেওয়া হয়েছে। রাজ্যে বন্ধ হয়ে যাওয়া কারখানাগুলিকে পুরুজ্জীবন, বর্তমান শিল্প সংস্থাগুলিকে শক্তিশালী করা এবং স্থানীয় শিল্পীদের স্থিতিশীল রোজগার নিশ্চিত করতে কেভিআইসি –র এই উদ্যোগ।
সংস্থার চেয়ারম্যান বলেছেন, পশ্চিমবঙ্গে কর্মসংস্থানের সুযোগ বাড়াতে যে উদ্য়োগ নেওয়া হয়েছে, তার মধ্য দিয়ে আত্মনির্ভর ভারত অভিযান ও ভোকাল ফর লোকাল বাস্তবায়িত হবে। এই প্রসঙ্গে উল্লেখযোগ্যে যে, মিহি সুতো ও সিল্কের কাজে পশ্চিমবঙ্গ পরিচিত। মুগা, মালবেরি ও তসর সিল্ক, এরাজ্যের হস্তশিল্পীরা প্রজন্মের পর প্রজন্ম ধরে তৈরি করেন। রাজ্য মসলিনের কাপড়ও বিশ্বখ্যাত। কেভিআইসি, প্রথমবারের মতো মসলিনের কাপড়ের বিক্রির জন্য ই-পোর্টালের ব্যবস্থা করেছে। শ্রী সাকসেনা, কম্বল সহ নানা সামগ্রী তৈরিতে সংশ্লিষ্ট প্রতিষ্ঠানগুলির প্রতি নতুন নতুন উদ্ভাবনের বিষয়ে প্রস্তাব দিয়েছেন। আধা সামরিক বাহিনীতে কেভিআইসি –র উৎপাদিত দ্রব্য বিপুল পরিমাণে বিক্রি হয়।
প্রধানমন্ত্রীরদপ্তর
কেন্দ্রীয় মন্ত্রী শ্রী অনন্ত কুমারের প্রয়াণে প্রধানমন্ত্রীর শোক প্রকাশ
নয়াদিল্লি, ১২ নভেম্বর, ২০১৮
কেন্দ্রীয় মন্ত্রী শ্রী অনন্ত কুমারের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক শোকবার্তায় প্রধানমন্ত্রী বলেছেন, “আমার বিশেষ সহকর্মী ও বন্ধু শ্রী অনন্ত কুমারজির প্রয়াণে আমি অত্যন্ত দুঃখিত। তিনি ছিলেন একজন অসাধারণ নেতা, যিনি অল্প বয়সেই জনজীবনের সঙ্গে নিজেকে জড়িয়ে ফেলেছিলেন। কঠোর পরিশ্রম ও সমবেদনার সঙ্গে তিনি সমাজের সেবা করে গেছেন। জনহিতৈষী কাজের জন্য তিনি সর্বদাই স্মরণীয় হয়ে থাকবেন।
তাঁর পত্নী ডঃ তেজস্বিনীজির সঙ্গে আমার কথা হয়েছে। অনন্ত কুমারজির প্রয়াণে আমি তাঁর কাছে আমার শোক জ্ঞাপন করেছি। গভীর দুঃখ ও শোকের এই মুহূর্তে প্রয়াত নেতার পরিবার, বন্ধু-বান্ধব ও সমর্থকদের কাছে আমার সমবেদনা জানাই। ওম শান্তি”।
CG/BD/SB…
(Visitor Counter : 75
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত তথ্য
নয়াদিল্লি, ১০ অগাস্ট, ২০২১
দেশে গত ২৪ ঘণ্টায় নতুন করে আক্রান্তের সংখ্যা ২৮ হাজার ২০৪; ১৪৭ দিনে যা সর্বনিম্ন
দেশে সুস্পষ্টভাবে আক্রান্তের সংখ্যা বর্তমানে ৩ লক্ষ ৮৮ হাজার ৫০৮, যা ১৩৯ দিনে সর্বনিম্ন
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১.২১ শতাংশ, যা ২০২০-র মার্চ থেকে সর্বনিম্ন
সুস্থতার হার এ যাবৎ সর্বাধিক, বর্তমানে এই হার ৯৭.৪৫ শতাংশ
দেশে এখনও পর্যন্ত মোট সুস্থতার সংখ্যা ৩ কোটি ১১ লক্ষ ৮০ হাজার ৯৬৮
দেশে গত ২৪ ঘণ্টায় করোনামুক্ত হয়েছেন ৪১ হাজার ৫১১ জন
দেশব্যাপী টিকাকরণ অভিযানের আওতায় এখনও পর্যন্ত ৫১ কোটি ৪৫ লক্ষ টিকার ডোজ দেওয়া হয়েছে
সাপ্তাহিক-ভিত্তিতে আক্রান্তের হার ৫ শতাংশে নীচে রয়েছে, বর্তমানে এই হার ২.৩৬ শতাংশ
দৈনিক-ভিত্তিতে আক্রান্তের হার ১.৮৭ শতাংশ, যা গত ১৫ দিন ৩ শতাংশের নীচে
নমুনা পরীক্ষার হার লাগাতার বেড়েছে – মোট নমুনা পরীক্ষার সংখ্যা ৪৮ কোটি ৩২ লক্ষ
CG/BD/SB
(Visitor Counter : 147
কৃষিমন্ত্রক
কর্ণাটকের বেলাগাভিতে আগামীকাল পিএম-কিষাণ যোজনার আওতায় ৮ কোটির বেশি কৃষককে ত্রয়োদশ কিস্তি প্রদান করবেন প্রধানমন্ত্রী
নয়াদিল্লি, ২৬ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী কর্ণাটকের বেলাগাভিতে আগামীকাল পিএম-কিষাণ যোজনার আওতায় ৮ কোটির বেশি কৃষককে ত্রয়োদশ কিস্তি প্রদান করবেন। ২ হাজার টাকা করে প্রত্যেক কৃষককে তিন দফায় এই কিস্তির আওতায় ৬ হাজার টাকা প্রদান করা হবে। সরাসরি ভর্তুকি প্রদানে ব্যয় হবে ১৬ হাজার ৮০০ কোটি টাকা।
কর্ণাটকের বেলাগাভিতে প্রধানমন্ত্রী ভারতীয় রেলওয়ে এবং জল জীবন মিশনের অন্য কর্মসূচির সঙ্গে এই পিএম-কিষাণ-এর ত্রয়োদশ কিস্তি প্রদান করবেন। কেন্দ্রীয় কৃষি ও কৃষক উন্নয়ন মন্ত্রী শ্রী নরেন্দ্র সিং তোমর এবং মন্ত্রকের সচিব শ্রী মনোজ আহুজা অনুষ্ঠানে উপস্থিত থাকবেন। যারা সরাসরি এই অনুষ্ঠান দেখতে চান তারা https://lnkd.in/gU9NFpd এবং https://pmindiawebcast.nic.in/ এর মাধ্যমে তা প্রত্যক্ষ করতে পারবেন।
উল্লেখ্য, এই প্রকল্পের আওতায় একাদশ ও দ্বাদশ কিস্তি প্রদান করা হয় গত বছর মে এবং অক্টোবর মাসে। ত্রয়োদশ এই কিস্তি যোগানের মাধ্যমে সরকার দেশের কৃষকদের জীবনযাত্রার মানোন্নয়নে সহায়তা করার প্রতিশ্রুতি পূরণে আরও এক ধাপ এগিয়ে গেল। পিএম-কিষাণ প্রকল্প ইতিমধ্যেই দেশের কৃষকদের বিশেষ সহায়তা প্রদান করছে।
প্রধানমন্ত্রী শ্রী নরেন্দ্র মোদী ২০১৯ সালে প্রধানমন্ত্রী কৃষি সম্মান নিধি  প্রকল্পের সূচনা করেন। এই প্রকল্পের আওতায় ২ হাজার টাকা করে প্রতি কিস্তি হিসেবে সারা বছরে ৬ হাজার টাকা উপভোক্তাদের ব্যাঙ্ক অ্যাকাউন্টে সরাসরি প্রদান করা হয়।
জমি রয়েছে এমন সব কৃষক পরিবারই পিএম-কিষাণ প্রকল্পের জন্য আবেদন করতে পারেন।
এখনও পর্যন্ত ১১ কোটির বেশি কৃষক পরিবারকে ২.২৫ লক্ষ কোটি টাকা প্রদান করা হয়েছে। কোভিড লকডাউনের সময় কৃষকদের প্রয়োজনীয় সহায়তা করার জন্য একাধিক কিস্তিতে ১.৭৫ লক্ষ কোটি টাকা প্রদান করা হয়। এই প্রকল্প থেকে উপকৃত হয়েছেন ৩ কোটির বেশি মহিলা সুবিধাভোগী।
এই উদ্যোগ গ্রামীণ অর্থনীতি উন্নয়নের পাশাপাশি কৃষি ক্ষেত্রে বিনিয়োগকে উজ্জীবিত করেছে। কৃষকদের ঝুঁকি নেওয়ার ক্ষমতা বাড়াতেও সক্ষম হয়েছে। আইএফপিআরআই-এর মতে পিএম-কিষাণ তহবিল সুবিধাভোগীদের কৃষি ক্ষেত্রে চাহিদা পূরণের পাশাপাশি শিক্ষা, চিকিৎসা পরিষেবা এবং বিবাহের মতো অন্য খরচগুলি পূরণেও সাহায্য করছে।
(PG/PM/NS
আবাসনএবংশহরাঞ্চলেরদারিদ্র্যদূরীকরণমন্ত্রক
ভারতীয় আবাসন প্রযুক্তি মেলা হচ্ছে 'স্বাধীনতার ৭৫ বছরের সবচেয়ে বড় আকর্ষণ, নিউ আরবান ইন্ডিয়া, ট্রান্সফর্মিং আরবান ল্যান্ডস্কেপ'- দু'দিনের সম্মেলন এবং এক্সপো
নতুন দিল্লি, ০৬ অক্টোবর, ২০২১
ভারতীয় আবাসন প্রযুক্তি মেলা, যেখানে একশ জন অংশগ্রহণকারী তা হচ্ছে দেশের স্বাধীনতার ৭৫- বছরের সবচেয়ে বড় আকর্ষণ। উত্তরপ্রদেশের লখনৌতে ৫ অক্টোবর থেকে শুরু হওয়া এই মেলা এবং সম্মেলন চলবে ৭ অক্টোবর পর্যন্ত। সম্মেলনের বিষয়বস্তু- নিউ আরবান ইন্ডিয়া: ট্রান্সফর্মিং আরবান ল্যান্ডস্কেপ। গত ৫ অক্টোবর এর সূচনা করেছিলেন প্রধানমন্ত্রী শ্রী নরেন্দ্র মোদী। আজাদী কা অমৃত মহোৎসবের অঙ্গ হিসেবে লখনৌ এর ইন্দিরা গান্ধী প্রতিষ্ঠানে এর আয়োজন করা হয়েছে। এই সম্মেলন ও এক্সপো ৬ অক্টোবর থেকে দর্শকদের জন্য খুলে দেওয়া হয়েছে।
সম্মেলনের উদ্বোধনী ভাষণে প্রধানমন্ত্রী শ্রী নরেন্দ্র মোদী লখনৌ এবং ভারতের অন্যান্য স্থান থেকে জনসাধারণকে এই সম্মেলন ও এক্সপোতে আসার জন্য আমন্ত্রণ জানান।
ভারতের আবাসন প্রযুক্তি মেলায় বিভিন্ন সরকারি এবং বেসরকারি সংস্থার প্রতিনিধিরা যোগ দিয়েছেন। এই মেলা এবং এক্সপো-তে বাড়ি তৈরির বিভিন্ন ক্ষেত্রে ৭৯ টি প্রযুক্তির ব্যবহার সম্পর্কে আলোকপাত করা হয়। এর পাশাপাশি নির্মাণ ক্ষেত্রে আধুনিক প্রযুক্তির উদ্ভাবন ছাড়াও বস্তি মুক্ত শহর, বসতবাড়ি নির্মাণ প্রকৃতি নিয়ে আলোচনা করা হয়। সম্মেলন মূলত স্বচ্ছ ভারত মিশন, স্মার্ট সিটিস মিশন এবং ডে-এন ইউ এল এম, পি এম এ ওয়াই  প্রভৃতি প্রকল্প গুলিকে উদ্দেশ্য করে অনুষ্ঠিত হয়।
CG/ SB
(Visitor Counter : 125
তথ্যওসম্প্রচারমন্ত্রক
ইফি ৫২য় ’৭৫ ক্রিয়েটিভ মাইন্ডস্ অফ টুমোরো’ প্রতিযোগিতার বিজয়ীদের নাম ঘোষিত হয়েছে
পানাজি, ২০ নভেম্বর, ২০২১
আমাদের স্বাধীনতা সংগ্রামীদের দৃঢ় মানসিকতার জন্য ভারতের স্বাধীনতা আন্দোলন শক্তিশালী হয়েছিল। দেশ বহু সংগ্রামের মধ্য দিয়ে যে স্বাধীনতা অর্জন করেছে, তার ৭৫তম বর্ষে আজাদি কা অমৃত মহোৎসব উদযাপিত হচ্ছে। এই মহোৎসব উদযাপনের অঙ্গ হিসাবে ভারতের আন্তর্জাতিক চলচ্চিত্র উৎসবে এ বছর ৭৫ জন তরুণ উচ্চাকাঙ্খী চলচ্চিত্র নির্মাতা ও অভিনেতা-অভিনেত্রীকে বাছাই করা হয়েছে।
তথ্য ও সম্প্রচার মন্ত্রী শ্রী অনুরাগ সিং ঠাকুর আগামী দিনের ৭৫টি সৃজনশীল মন খুঁজে পাওয়ার জন্য ’৭৫ ক্রিয়েটিভ মাইন্ডস্ অফ টুমোরো’র উদ্যোগ নিয়েছিলেন। এই প্রতিযোগিতায় যাঁরা নির্বাচিত হয়েছেন, সেই ৭৫ জন ৫২তম ভারত আন্তর্জাতিক চলচ্চিত্র উৎসবে তাঁদের প্রতিভা প্রদর্শনের একটি মঞ্চ পাবেন। দেশের সৃজনশীল তরুণ-তরুণীদের বাছাই করতেই এই প্রতিযোগিতার আয়োজন করা হয়। নির্বাচিত ৭৫ জনের মধ্যে ৭ জন মহিলা। চলচ্চিত্র নির্মাণ, সম্পাদনা, সঙ্গীত পরিবেশনা, নাট্যরূপ রচনার মতো চলচ্চিত্রের বিভিন্ন দিকে ৩৫ বছরের কম বয়সী এইসব সৃজনশীল ব্যক্তিরা তাঁদের প্রতিভার স্বাক্ষর রেখেছেন। এদের মধ্যে সব থেকে কম বয়সী বিহারের ১৬ বছরের আরিয়ান খান তার চলচ্চিত্র পরিচালনায় বিচারক মণ্ডলীর কাছে বিশেষ প্রশংসা পেয়েছেন।
যে ৭৫ জন নির্বাচিত হয়েছেন, তাঁদের মধ্যে অন্ধ্রপ্রদেশ, গোয়া, হিমাচল প্রদেশ ও তেলেঙ্গার ২ জন; আসাম, বিহার, তামিলনাডু ও মধ্যপ্রদেশের ৪ জন; ছত্তিশগড় ও উত্তরাখন্ডের ৩ জন; দিল্লির ৬ জন; জম্মু – কাশ্মীর, গুজরাট, হরিয়ানা, ঝাড়খন্ড, কর্ণাটক, মণিপুর, পাঞ্জাব ও রাজস্থানের ১ জন; কেরলের ৮ জন; মহারাষ্ট্রের ১৪ জন এবং পশ্চিমবঙ্গের ৬ জন রয়েছেন। এরা ইফিতে বিশ্ব বিখ্যাত চলচ্চিত্র নির্মাতা ও কলাকুশলীদের সঙ্গে মতবিনিময় করার সুযোগ পাবেন। আগ্রহী সংবাদ মাধ্যমের প্রতিনিধিরা এই ৭৫ জনের সাক্ষাৎকার নিতে চাইলে ই-মেল করুন iffi-pib[at]nic[dot]in.
অথবা - https://dff.gov.in/images/News/AZADI_KA_AMRIT_MAHOTSAV_INDIA@75.pdf –এ ক্লিক করুন
CG/CB/SB
(Visitor Counter : 143
অর্থমন্ত্রক
‘স্বাস্থ্য ও শিক্ষা সেস’ ব্যবসায়িক ব্যয় হিসেবে অনুমোদিত নয়
নতুন দিল্লি, ০১ ফেব্রুয়ারি, ২০২২
‘স্বাস্থ্য ও শিক্ষা সেস’ ব্যবসায়িক ব্যয় হিসেবে অনুমোদিত নয়। কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে কেন্দ্রীয় বাজেট ২০২২-২৩ পেশ করার মাধ্যমে এটি স্পষ্ট করে জানিয়েছেন।
কেন্দ্রীয় অর্থমন্ত্রী বলেছেন যে, ব্যবসায়িক আয়ের ক্ষেত্রে আয়করকে ব্যয় হিসেবে গণ্য করা হবে না। এর মধ্যে কর ও সারচার্জ অন্তর্ভুক্ত রয়েছে।
তিনি জানান যে, সরকারি কিছু কল্যাণমূলক কর্মসূচিতে অর্থের যোগানের জন্য করদাতার উপর অতিরিক্ত সারচার্জ হিসেবে ‘স্বাস্থ্য ও শিক্ষা সেস’ আরোপ করা হয়েছে। উল্লেখ্য, কিছু আদালত ব্যবসায়িক আয় হিসেবে স্বাস্থ্য ও শিক্ষা সেস অনুমোদন করেছে, যা আইনগত উদ্দেশ্য পরিপন্থী। কেন্দ্রীয় অর্থমন্ত্রী পুনরায় জানিয়েছেন যে, ব্যবসায়িক ব্যয় হিসেবে আয় এবং লাভের উপর কোনো সারচার্জ বা সেস গ্রহণযোগ্য নয়।
CG/SS/SKD/
(